-«Աղոթարանը» հայրիկի խոսքն է և աղոթքն առ Աստված,- «Իրատեսի» հետ զրույցում ասաց Արմենակ Մնջոյանի դուստրը՝ ԼԱՈՒՐԱ ՄՆՋՈՅԱՆԸ, որը 4 ամսականից այլևս չի տեսել հորն ու մեծացել, դաստիարակվել է հայրիկի մասին մոր պատմած հուշերով: Այս տարիների ընթացքում զգացել է նրա և՛ բացակայությունը, և՛ ներկայությունը (այնքան մեծ է ներքին կապվածությունը): Լաուրան նման է հորը և՛ բնավորության գծերով, և՛ դիմագծերով, ինչի համար շատ ուրախ է: Ապագա ատամնաբույժ է: Նշեց՝ Մնջոյանները նաև բժիշկներ են, հետո հավելեց. «Եթե մարդը չորս պատերի մեջ է, դա դեռ չի նշանակում, թե վատն է: Մարդիկ տարբեր են, յուրահատուկ անկախ կարգավիճակից ու գտնվելու վայրից»: